CELEX: 62020TN0131
Language: fi
Date: 2020-02-27 00:00:00
Title: Asia T-131/20: Kanne 27.2.2020 – IR v. komissio

11.5.2020   
            
            
               FI
            
            
               Euroopan unionin virallinen lehti
            
            
               C 161/45
            
         
      Kanne 27.2.2020 – IR v. komissio
      (Asia T-131/20)
      (2020/C 161/57)
      Oikeudenkäyntikieli: englanti
      
         Asianosaiset
      
      
         Kantaja: IR (edustajat: asianajajat S. Pappas ja A. Pappas)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission työllisyys-, sosiaali- ja osallisuusasioiden pääosaston pääjohtajan päätöksen, joka sisältyy toimivaltaisen henkilöstöasioiden liiketoimintakumppanin 2.7.2019 lähettämään sähköpostiviestiin ja jolla hylättiin Euroopan ammatillisen koulutuksen kehittämiskeskuksen (Cedefop) hakemus kantajan lähetettynä työntekijänä toimimista koskevan sopimuksen kolmannesta uudistamisesta
               
            
                  —
               
               
                  kumoamaan nimittävän viranomaisen 23.1.2020 tekemän päätöksen, jolla hylättiin kantajan henkilöstösääntöjen 90 artiklan 2 kohdan nojalla esittämä valitus
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste perustuu oikeudenkäyntiä edeltävän menettelyn, jossa nimittävä viranomainen ei arvioinut asianmukaisesti 2.7.2019 tehtyä riidanalaista päätöstä, sääntöjenvastaisuuteen.
               
            
                  2)
               
               
                  Toinen kanneperuste perustuu henkilöstösääntöjen 38 artiklan virheelliseen soveltamiseen aineellisesti ja menettelyllisesti.
               
            
                  3)
               
               
                  Kolmas kanneperuste perustuu yleisen huolenpitovelvollisuuden, joka kuuluu hyvän hallinnon periaatteeseen, loukkaamiseen sillä perusteella, että tapauksen tosiseikastoa ei tarkasteltu täysimääräisesti ja että perustelut olivat puutteelliset.
               
            
                  4)
               
               
                  Neljäs kanneperuste perustuu Euroopan unionin perusoikeuskirjan 33 artiklassa tarkoitetun perheen suojan loukkaamiseen.